SPRÁVA ZO ZAHRANIČNEJ PRACOVNEJ CESTY

1.  Účastník ZPC:

Titul, meno a priezvisko:	Mgr. František BLANÁR	
Pracovisko:	CVTI SR, Staré grunty 52, 842 44 Bratislava	
Pracovné zaradenie:	analytik	
Znalosť jazykov:	angličtina	

2.  Zahraničná pracovná cesta:

Štát:	Izrael	
Mesto:	Tel Aviv	
Vykonaná v doch:	15.10.2018 až 18.10.2018	
Prijímajúca organizácia:	Israel Central Bureau of Statistics, OECD INES LSO	
Účel cesty:	Účasť na mítingu v rámci projektu INES OECD, Network on Labour Market, Economic and Social Outcomes of Learning 	
Spôsob financovania:	CVTI SR	

3.  Rámcový program pobytu:

15.10.2018 		– prílet do Tel Avivu
16.10. – 18.10.2018  	– míting, rokovania v pléne a v pracovných skupinách podľa programu pracovného stretnutia, odlet na Slovensko.

4.  Stručný priebeh rokovaní, resp.  študijného pobytu:

Dvadsiateho medzinárodného mítingu k tvorbe indikátorov z oblasti dopadu vzdelávania na trh práce a sociálno-ekonomických dôsledkov vzdelávania som sa zúčastnil ako reprezentant Slovenskej Republiky. Celkovo sa na mítingu zúčastnilo 48 účastníkov z 25 členských krajín OECD, 2 z partnerských krajín, a traja zástupcovia medzinárodných organizácií (Eurostat, Európska komisia, CEDEFOP).

Hlavnými cieľmi mítingu bolo prerokovanie návrhov indikátorov pre nasledujúce vydanie ročenky Education At a Glance (ďalej EAG) a problematika spojená metodikou a zberom údajov pre tvorbu indikátorov pre EAG. 

Prvý a tretí deň mali rokovania plenárny charakter, druhý deň účastníci rokovali v štyroch pracovných skupinách (ďalej PS), a to: PS o vzdelávaní dospelých, PS o vzdelávaní a prechode zo škôl na trh práce, PS o ekonomických dopadoch vzdelávania  a PS o sociálnych dopadoch vzdelávania. Ako zástupca SR som sa zúčastnil rokovania PS o vzdelávaní dospelých (AL) a PS o vzdelávaní a prechode zo škôl na trh práce (LLT). 
V úvode  stretnutia vystúpili v pléne zástupcovia organizátorskej krajiny, ktorí privítali účastníkov. Zároveň boli predstavení noví účastníci pracovnej skupiny a nasledovalo zhrnutie záverov z posledného mítingu, ktorý sa uskutočnil v marci 201 v Rakúskej Viedni. Zástupca Izraelského štatistického úradu odprezentoval štruktúru a špecifiká izraelského vzdelávacieho systému.
 
Zástupca OECD odprezentoval aktuálne a pripravované aktivity realizované v rámci projektu INES a harmonogram vydávania informačných listov Education Indicators in Focus (EDIF) za údaje zbierané v rámci pracovnej skupiny LSO na nasledujúce obdobie. Pozornosť bola venovaná aj aktuálnej organizačnej štruktúre projektovej kancelárie INES, pričom jej zástupcovia prezentovali plánované obsahové zameranie nasledujúcich vydaní EAG (v roku 2019 bude obsahovo zameraná na problematiku vysokoškolského vzdelávania a v roku 2020 na odborné vzdelávanie).

Účastníkom stretnutia bol predstavený harmonogram nadchádzajúcich zberov na obdobie rokov 2018 a 2019, spolu s termínmi na následnú validáciu a prípadné pripomienkovanie tabuľkových podkladov a textovej časti EAG.

Rakúsky reprezentant odprezentoval aktuálny stav projektu PIAAC a harmonogram plánovaných činností na rok 2018 a nasledujúce obdobie, ktoré súvisia so spustením jeho druhého kola.

Výrazný priestor bol venovaný zdrojom dát pre tvorbu indikátorov pre EAG do budúcnosti. Táto problematika bola preberaná aj v rámci rokovaní v jednotlivých pracovných skupinách.

V Rámci pracovnej skupiny o vzdelávaní dospelých boli odprezentovnané výstupy pripravované do EAG 2019, ktoré budú obsahovo vychádzať v prípade európskych krajín z údajov získaných prostredníctvom prieskumu Adult Education Survey (AES), ktorý bol zrealizovaný v roku 2016. V rámci diskusie boli tieto výstupy odsúhlasené. Pracovná skupina venovala v rámci rokovaní priestor aj problematike medzinárodných cieľov v oblasti vzdelávania dospelých. Zároveň sa prediskutovali aj ďalšie možné zdroje údajov pre tvorbu indikátorov do budúcnosti pre krajiny, ktoré nie sú členmi EÚ.

Pracovná skupina zameraná na prechod zo škôl na trh práce sa zamerala na prezentáciu podoby indikátorov pre EAG 2019 a možným dátovým zdrojom pre tvorbu nových indikátorov do budúcnosti.

Posledný deň rokovania boli odprezentované závery za jednotlivé pracovné skupiny, ktoré vedúci pracovnej skupiny odprezentuje na najbližšom stretnutí Working Party. 
Najbližšie stretnutie pracovnej skupiny sa uskutoční v Prahe (Česká republika) v marci 2019, pričom presný termín bude upresnený v najbližšej dobe.

5.  Odporúčané závery:

Z mítingu vyplynuli nasledujúce úlohy:
–	Pokračovať v spolupráci s prevádzkovateľmi príslušných dátových zdrojov pri poskytovaní podkladov do medzinárodných štatistík
–	Konzultovať možnosti ďalšieho skvalitňovania vstupov 
–	Spolupracovať s Working Party pri mapovaní národných vzdelávacích sústav vo väzbe na ISCED 2011 a riešení potencionálnych problémov 
–	V ďalšom období naďalej aktívna účasť členov na činnosti pracovnej skupiny pri tvorbe nových indikátorov a metodík a pri zabezpečení požadovaných vstupov. 
–	Spolupráca s účastníkmi ostatných pracovných skupín v rámci programu INES, spolupráca s príslušnými útvarmi na MŠVVaŠ SR.

6.   Prehľad prinesenej dokumentácie a miesto jej uloženia

Interné pracovné materiály a štatistické prehľady. CVTI SR, odbor metodiky a tvorby informácií školstva, oddelenie VŠ.

7.   Osobitne vyhodnotený očakávaný prínos ZPC

-	Zabezpečenie vstupov pre oblasť prieniku vzdelávania a trhu práce do Education at a Glance 2019
-	Priama komunikácia so spracovateľmi medzinárodných databáz, ktorá umožňuje udržiavať kvalitu našich štatistických údajov na požadovanej úrovni.
-	Aktívny vstup do tvorby štatistických ukazovateľov 

8.    Spôsob zverejnenia výsledkov ZPC, prenos získaných informácií

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. 

Súhlasím so zverejnením správy na internete

Správu vypracoval: Mgr. František Blanár 		                  ......................................
Dátum: 22.10.2018
								
Správu schválil:  prof. RNDr. Ján TURŇA, CSc., generálny riaditeľ  ......................................